LATVIJAS REPUBLIKAS MINISTRU KABINETA

SĒDES PROTOKOLLĒMUMS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rīgā Nr. 2020. gada \_\_.\_\_\_\_\_\_\_\_\_\_

.§

**Informatīvais ziņojums “Par papildu valsts budžeta saistību uzņemšanos Eiropas Komisijas iniciatīvas “Pilsētu inovatīvās darbības” programmas finanšu instrumenta līdzfinansētā projekta “Eiropas nākamās paaudzes mikro pilsētas” īstenošanai Ventspils augstskolā un Vidzemes Augstskolā”**

1. Pieņemt zināšanai iesniegto informatīvo ziņojumu.
2. Atļaut Izglītības un zinātnes ministrijai (Ventspils Augstskolai un Vidzemes Augstskolai) uzņemties valsts budžeta ilgtermiņa saistības Eiropas Komisijas iniciatīvas “Pilsētu inovatīvās darbības” *(Urban Innovative Actions)* programmas finanšu instrumenta līdzfinansētā projekta “Eiropas nākamās paaudzes mikro pilsētas” īstenošanai (turpmāk – projekts). Projekta kopējās izmaksas Ventspils Augstskolai ir 720 059 EUR, t.sk. Eiropas Reģionālās attīstības fonda finansējums 80% apmērā (576 047 EUR), Ventspils Augstskolas priekšfinansējums (12 557 EUR) un valsts budžeta līdzfinansējums (131 455 EUR), kas kopā veido līdzfinansējumu 20 % apmērā. Projekta kopējās izmaksas Vidzemes Augstskolai ir 638 500 EUR, t.sk. Eiropas Reģionālās attīstības fonda finansējums 80% apmērā (510 800 EUR), Vidzemes Augstskolas priekšfinansējums (9 330 EUR) un valsts budžeta līdzfinansējums (118 370 EUR), kas kopā veido līdzfinansējumu 20 % apmērā.
3. Atbalstīt šā protokollēmuma 2.punktā minētā projekta īstenošanai nepieciešamā valsts budžeta līdzfinansējuma piešķiršanu Ventspils Augstskolai un Vidzemes Augstskolai no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un Izglītības un zinātnes ministrijai normatīvajos aktos noteiktajā kārtībā iesniegt Finanšu ministrijā pieprasījumu finansējuma pārdalei uz Izglītības un zinātnes ministrijas budžeta apakšprogrammu 70.12.00 “Eiropas Kopienas programmu projektu īstenošana”.”

Ministru prezidents A. K. Kariņš

Valsts kancelejas direktors J. Citskovskis

Iesniedzējs:

Izglītības un zinātnes ministre I. Šuplinska

Vīza:

Valsts sekretāre L. Lejiņa